section_heading: Životopis
paragraph_text: Rodio se je u Splitu. Nakon završene Opće gimnazije i Srednje glazbene škole u Splitu, diplomirao je 2007. godine trombon na Muzičkoj akademiji u Zagrebu u klasi prof. Šime Vulelije, a još se tijekom studija počeo baviti i dirigiranjem, koje je učio kod Mladena Tarbuka, Harija Zlodre i Mira Sajea. Od 2004. godine umjetnički je ravnatelj i dirigent Gradske glazbe Solin. Od 2012. dirigent je Orkestra Hrvatske ratne mornarice. Apsolvent je poslijediplomskog doktorskog studija etnomuzikologije na Umjetničkoj akademiji u Splitu. Bavi se znanstvenim/etnomuzikološkim, aranžerskim i pedagoškim radom. U 2010. godini bio je suradnik Ministarstva kulture RH i UNESCO-a na projektu međunarodne kulturne suradnje i približavanja tradicijskih kultura Hrvatske i Francuske. Djelovao je kao umjetnički voditelj brojnih dalmatinskih klapa (Vokalisti Salone, klapa Cambi, klapa Tragos...), a od 2007. stalni je honorarni suradnik Orkestra Opere HNK u Splitu. Predsjednik je Zajednice puhačkih orkestara Splitsko - dalmatinske županije i županijske podružnice Hrvatske udruge orkestralnih i komornih umjetnika.